《水调歌头 放歌》
清代·佟世南

东海蜃楼起，天半泻黄河。此事茫茫无据，造化究如何。

欲待催烧笔砚，只怕万般愁恨，无处可消磨。且共狗屠饮，起舞影婆娑。

君不见，春来去，落花多。少年易老，问谁有计驻羲和。

叹我壮怀未遂，腰下宝刀难脱，惆怅已蹉跎。不惜唾壶缺，且自发悲歌。

作者简介：字梅岭，清满洲（辽东）人。康熙年间任临贺知县，善填词，长于小令，修辞婉丽，意境幽美，曲折含蓄，词风与纳兰性德相近。著有《东白堂词》、《鲊话》、《附耳书》等。